เรื่องร้องเรียน: กลุ่มวินมอเตอร์ไซค์ก่อกวนพนักงานขับรถ grab ที่รับผู้โดยสารบริเวณใกล้เคียงเป็นจำนวนมาก เหตุเพราะพนักงาน grab รับผู้โดยสารใกล้กับเขตวินของตัวเอง ทั้งๆ ที่ตัวพี่วินเองก็สามารถใช้แอปเปิดรับได้แต่ไม่ใช้ เราควรให้ความเป็นธรรมกับคนหากินสุจริต ถึง grab จะผิดหรือไม่อย่างไร ก็เป็นสิทธิ์ของเจ้าหน้าที่รักษากฎหมายเป็นคนดูแล แต่พฤติกรรมเลวทรามของวินมอเตอร์ไซค์ที่ไปด่าทอ ข่มขู่คนอื่นนั้นก็ไม่ควรจะทำ ใครจะทำงานแบบไหนก็ทำตามหน้าที่เค้าไป จะไปทำให้คนอื่นเดือดร้อนเพราะตัวเองไม่รู้จักปรับตัว มันไม่ใช่เรื่อง ฝากเจ้าหน้าที่ปรับทัศนคติพวกวินพวกนี้ที
การดำเนินการของเจ้าหน้าที่: เจ้าหน้าที่ตรวจสอบประชาสัมพันธ์วินรถจักรยานยนต์เป็นที่เรียบร้อย
ความเห็นของผู้แจ้ง: ขอขอบคุณเจ้าหน้าที่ที่ทำงานอย่างเร่งด่วนนะครับ ประชาชนเดือดร้อนก็รีบเข้ามาช่วยเหลือ ตอนนี้ก็เหลือแค่ว่าจะติดตามผลต่อยังไงล่ะครับ ถ้าเป็นไปได้ทางฝ่ายเทศกิจมีการประชุมพี่วินเรื่องการใช้แอปต่างๆ เพื่อการหาลูกค้าที่ง่ายขึ้นและไม่ต้องไปเดือดร้อนว่าคนนั้นจะมาแย่งลูกค้าก็จะดีมากๆ ครับ สอนเค้าให้ใช้แอปเป็น ปัญหาก็จะไม่เกิดครับ
พื้นที่: แขวงจอมพล เขตจตุจักร กรุงเทพมหานคร